Jelaskan Peristiwa dari 8 Februari dalam bahasa melayu

421 - Constantius III menjadi Maharaja Bersama Empayar Rom Barat.

1575 - Universiti Leiden diasaskan, dan diberi cogan kata "Praesidium Libertatis" (Tonggak Kebebasan).

1587 - Mary I, Ratu Scotland (gambar) dihukum mati di istana kota Fotheringhay kerana disyaki terlibat dalam Komplot Babington untuk membunuh sepupunya, Ratu Elizabeth I dari England.

1622 - Raja James I dari England membubarkan Parlimen Inggeris.

1849 - Republik Rom Baru diisytiharkan.

1855 - Fenomena Jejak Kaki Iblis timbul di Devon selatan.

1900 - Tentera British dikalahkan oleh puak Boer di Ladysmith, Afrika Selatan.

1904 - Perang Jepun-Rusia bermula dengan serangan mengejut torpedo oleh Jepun ke atas kapal Rusia berhampiran Daerah Lüshunkou, kini di China.

1915 - The Birth of a Nation (gambar poster) arahan D. W. Griffith dikeluarkan, menjadi antara filem paling berpengaruh dan kontroversi dalam sejarah wayang A.S.

1922 - Presiden Warren G. Harding memperkenalkan radio pertama di dalam White House.

1943 - Perang Dunia Kedua: Pertempuran Guadalcanal tamat setelah Tentera Maharaja Jepun mengundurkan semua bala tenteranya yang tinggal berikutan kemenangan Amerika Syarikat.

1952 - Elizabeth II diisytiharkan sebagai Ratu United Kingdom.

1955 - Kerajaan Sindh memansuhkan sistem Jagirdari di wilayahnya. Bidang tanah seluas sejuta ekar (4000 km²) diedarkan di kalangan golongan petani yang tidak bertanah.

1963 - Urus niaga perjalanan, kewangan dan perdagangan oleh rakyat Amerika Syarikat ke Cuba diharamkan oleh pentadbiran John F. Kennedy.

1969 - Meteorit Allende, kondrit berkarbon terbesar pernah dijumpai di Bumi, jatuh berhampiran Allende, Chihuahua, Mexico.

1971 - Perniagaan bermula di NASDAQ, bursa saham elektronik pertama di dunia.

1974 - Setelah berdiam di angkasa lepas selama 84 hari, krew stesen angkasa Amerika Syarikat pertama, Skylab, kembali ke Bumi.

1979 - Kolonel Denis Sassou Nguesso dipilih sebagai Presiden baharu Republik Congo selepas Joachim Yhombi-Opango dipaksa meletak jawatan.

1983 - Ribut debu Melbourne melanda bandar raya kedua terbesar di Australia, hasil kemarau paling dahsyat pernah dicatatkan dan seharian cuaca merunsingkan, apabila awan debu setebal 320m mengabusi dan menggelapkan seluruh kota.

1998 - Perlawanan hoki ais wanita pertama dalam sejarah Sukan Olimpik berlangsung. Finland menumpaskan Sweden 6-0.

2005 - Pihak Israel dan Palestin bersetuju agar meletak senjata.

2010 - Laura Chinchilla terpilih sebagai Presiden wanita pertama Costa Rica.